open-index/open-wikipedia-markdown huggingface dataset:
Արման Նորայր

**Արման Նորայր, Նուրհան** (), հայ ջութակահար, դիրիժոր։

## Կենսագրություն
Արման Նորայրը ծնվել է 1948 թվականին, Կոստանդնուպոլսում։ Իբրև ջութակահար՝ 13 տարեկանից հանդես է եկել մենահամերգներով։ 1970 թվականից նվագել է Կալիֆոռնիայի կամերային, Ֆլորիդայի սիմֆոնիկ, Լոս Անջելեսի Հայ սիմֆոնիկ երաժշտության ընկերակցության նվագախմբերում։ 1982 թվականից եղել է Կանադայի Նորթ Բեյ նվագախմբի, 1986 թվականից՝ Նյու Բրունսուիք սիմֆոնիկ և կամերային նվագախմբերի երաժշտական տնօրենը։ 1984 թվականին հիմնադրել Է «Նորդերն սիմֆոնիա» և «Նորթ Բեյ» ամառային փառատոները։ 1990 թվականից որպես հրավիրյալ ղեկավարել է բազմաթիվ երկրների (Լեհաստան, Հունգարիա, Ռուսաստան, Չեխոսլովակիա և այլն) սիմֆոնիկ նվագախմբերը։

1992, 1993 և 1995 թվականներին այցելել է Հայաստան, ղեկավարել մի շարք համերգներ Հայաստանի ֆիլհարմոնիկ նվագախմբի մասնակցությամբ. երգացանկում՝ Բեթհովենի, Բախի, Մոցարտի, Շումանի, Լորիս Ճգնավորյանի և այլոց գործերից։

## Ծանոթագրություններ

Կատեգորիա:Հայ ջութակահարներ
Կատեգորիա:Հայ դիրիժորներ
Սուրբ Մարիամ Մագդաղենացի եկեղեցի (Սանդրինգհեմ)

**Սուրբ Մարիամ Մագդաղենացի եկեղեցի** (), եկեղեցին Անգլիայի Նորֆոլկ նահանգի Սանդրինգհեմ քաղաքում է, որը գտնվում է Սանդրինգհեմյան պալատից հարավ-արևմուտք։ Բրիտանական թագավորական ընտանիքի անդամները Սանդրինգհեմ նստավայրում հաճախում են ծառայություններ մատուցում, որոնք սովորաբար ներառում են Սուրբ Ծնունդը։ Ներկայիս քահանան Ռեվերենդ Քենոն Ջոնաթան Ռիվիերն է։

## Պատմություն
thumb|left|Կանցլերը
Այս եկեղեցին նվիրված է Մարիամ Մագդաղենացուն և այն նկարագրվում է որպես մի փոքր շինություն, որն ունի ուղղահայաց տեսք, ինչը կարծես «պառկած է հողի վրա»։ Ներկայիս շենքը 16-րդ դարի կառույց է, և 1855 թվականին վերակառուցել է Ս. Ս. Թոուլինը, այնուհետև 1890 թվականին վեռակառուցեց Արթուր Բլոմֆիլդը։ Այն համարվում է կարսոնտե շենքի ուշագրավ օրինակ։ Այն գտնվում է այգում և այգու միջով մոտենում է դեպի Սանդրինգհեմի տանը, որը «մի գեղեցիկ հին շոտլանդական առաջին պողոտան էր»։ Զարդարանքի մեծ մասը և եկեղեցու արևելյան պատուհանի վիտրաժը ստեղծել է Չարլզ Էյմեր Քեմպեը, ում 1903 թվականին՝ թագավոր Էդվարդ VII-ը հանձնարարել էր ստեղծել մի ապակյա պատուհան իր ավագ որդու՝ արքայազն Ալբերտի, Կլարենցի դուքսի համար։ Եկեղեցու արծաթե խորանը և ռեդերոսը Ամերիկայի գույքի գերատեսչության սեփականատեր՝ Ռոդման Վանամեկերը նվիրեց Ալեքսանդրա թագուհուն, ի պատիվ Էդվարդ VII-ի։ Նա նաև նրան նվիրեց արծաթե խաչը և 17-րդ դարի արծաթե իսպանական մի խաչ։

## Հուղարկավորություններ
Եկեղեցում և եկեղեցու բակում կան Թագավորական ընտանիքի շատ անդամների հուշահամալիրներ։ Այստեղ թաղված է արքայազն Ջոնը (1905 թ. հուլիսի 12-1919 թ. հունվարի 18)։ 1952 թվականի փետրվարին Ջորջ VI թագավորի մահից հետո նրա դին Վեստմինստերյան դահլիճում երկու օր մնալուց հետո տեղափոխվեց եկեղեցի։

## Մկրտություններ
Եկեղեցին եղել է բազմաթիվ արքայական մկրտությունների վայր։ Ներառյալ.
* Թագավոր Ջորջ VI-ը մկրտվել է 1896 թվականի փետրվարի 10-ին 
* Մարիան, Հարվրդի կոմսուհին ու արքայադուստրը, կնքվեց 1897 թվականի հունիսի 7-ին
* Նորվեգիայի թագավոր Օլավ V-ը մկրտվեց 1903 թվականի օգոստոսի 11-ին 
* Արքայազն Ջոնը մկրտվեց 1905 թվականի օգոստոսի 3-ին
* Ուելսի արքայադուստր Դիանան մկրտվեց 1961 թվականի օգոստոսի 30-ին
* Յորքի արքայադուստր Եվգենին մկրտվեց 1990 թվականի դեկտեմբերի 23-ին 
* Քեմբրիջի արքայադուստր Շառլոտը մկրտվեց 2015 թվականի հուլիսի 5-ին

## Ծանոթագրություններ

Կատեգորիա:Անգլիայի եկեղեցիներ
Կատեգորիա:Անգլիկան եկեղեցի
Դուդուխանա Ցերոձե

**Դուդուխանա Ցերոձե** (, ), սովետական կինոդերասանուհի, խորհրդային Վրաստանի ժողովրդական արտիստ (1965)։

## Կենսագրություն
Դուդուխանա Ցերոձեն ծնվել է 1918 թվականի նոյեմբերի 8–ին։ 1947 թվականից Խորհրդային Միության կոմունիստական կուսակցության անդամ է։

## Ֆիլմագրություն

* 1934 — Վերջին դիմակահանդես
* 1937 — Կորցրած դրախտ
* 1941 — Սև սարերում
* 1941 — Կախեթի կրակները
* 1943 — Նա դե կվերադառնա
* 1944 — Ջուրղայի վահանը
* 1945 — Համառ հարևանները
* 1955 — Մագդանայի Լուրջան
* 1957 — Մեր բակը
* 1958 — Մամլուք
* 1959 — Ու՞ր է քո երջանկությունը
* 1959 — Պատահար պատնեշին
* 1961 —Առանց դիպլոմի  փեսացուն
* 1963 — Տիկնիկները ծիծաղում են
* 1965 — Ես տեսնում եմ արևը
* 1966 — Խաղ առանց ոչ ոքի
* 1967 — Քաղաքը վաղ է արթնանում
* 1968 — Թարիել Գոլուա
* 1968 — Բազեյի հետքը
* 1969 — Ֆիլատելիստի մահը–*հարևան*
* 1970 — Սմերամիդի այգիները
* 1971 — Քո ձեռքերի ջերմությունը
* 1972 — Չարի-Ռամա
* 1973 — Խորտակված քաղաքի փնտրողները
* 1975 — Առաջին ծիծեռնակը
* 1976 — Իսկական թբիլիսեցին և ուրիշները
* 1981 — Լայն բացեք լուսամուտները
* 1983 — Կուկուրաչա
* 1984 — Լեգենդ Սուրամի ամրոցի մասին

## Ճանաչում և պարգևներ

* Խորհրդային Վրաստանի ժողովրդական արտիստ (1965)։

## Ծանոթագրություններ

## Արտաքին հղումներ

* 
* https://web.archive.org/web/20070317164933/http://mediateka.km.ru/cinema_2001/Encyclop.asp?Topic=topic_segida_p5666

Կատեգորիա:Խորհրդային դերասանուհիներ
Կատեգորիա:Պատվո շքանշանի ասպետներ (Վրաստան)
Գնդեվանքի վիմական արձանագրություններ

300px|մինի|աջից|Գնդեվանք
Ստորև ներկայացված է Վայոց ձորի մարզի Գնդեվազ գյուղից դեպի արևմուտք 13-րդ դարում կառուցված Գնդեվանքի արձանագրությունները՝

## Արձանագրություններ

## Ծանոթագրություններ

Կատեգորիա:Վիմական արձանագրություններ
Չարություն գոյություն չունի

**Չարություն գոյություն չունի** (), իրանցի ռեժիսոր Մոհամադ Ռասուլոֆի դրամա ֆիլմ, որը լույս է տեսել 2020 թվականին։ Այն Ոսկե արջ է հաղթել լավագույն ֆիլմի համար 70-րդ Բեռլինի կինոփառատոնի ժամանակ։ Ֆիլմը պատմում է Իրանում կայացած չորս մահապատժի ենթարկված մարդկանց պատմություններ։ Ռասուլոֆը բացատրել է, որ ֆիլմն այն մարդկանց մասին է, ովքեր «պատասխանատվություն են կրում իրենց գործողությունների համար», և ամեն պատմությունը «հիմնված է իր սեփական փորձի վրա»։

## Դերասանական կազմ
* Էհսան Միրհոսեինի՝ Հեշմատ
* Շաղայեղ Շուրիան՝ Ռազյե
* Կավեհ Ահանգար՝ Պոույա
* Ալիրեզա Զարեպարաստ՝ Հասան
* Սալար Կամսեհ՝ Սալար
* Կավեհ Էբրահիմ՝ Ամիր
* Պոույա Մեհրի՝ Ալի
* Դարյա Մողբելի՝ Տահմինեհ
* Մահտաբ Սերվատի՝ Նանա
* Մոհամադ Վալիզադեգան՝ Ջավադ
* Մոհամադ Սեդիգհիմեր՝ Բահրամ
* Ջիլա Շահի՝ Զաման
* Բարան Ռասուլուֆ՝ Դարյա

## Ծանոթագրություններ

## Արտաքին հղումներ
* 

Կատեգորիա:2020 դրամա ֆիլմեր
Կատեգորիա:2020 ֆիլմեր
Կատեգորիա:Դրամա ֆիլմեր
Կատեգորիա:Իրանական դրամա ֆիլմեր
Կատեգորիա:Իրանական ֆիլմեր
Կատեգորիա:Պարսկերեն ֆիլմեր
Մանկական գրքի միջազգային օր

right|thumb|240px|Երեխաները մանկական գրքերով
**Մանկական գրքի միջազգային օր**  նշվում է ապրիլի 2-ին՝ Հանս Քրիստիան Անդերսենի ծննդյան օրը։ Սահմանվել է  1967 թվականին՝ մանկական և երիտասարդական գրականության ոչ առևտրային միջազգային խորհրդի կողմից (IBBY)։ Այդ օրը IBBY երկու տարին մեկ Հ․ Ք․ Անդերսենի անվան մրցանակ է հանձնում  երեխաների համար գրքերի հեղինակ գրողներին և  մանկական գրքերի նկարիչ պատկերազարդողներին։

Մանկական գրքի միջազգային օր հռչակելու նախաձեռնությունը պատկանում է հայտնի գերմանացի գրող Յելե Լեպմանին։

Ամեն տարի, որպես հովանավոր, հանդես է գալիս IBBY ազգային կազմակերպություններից մեկը։ Կազմակերպության գրողներից և նկարիչներից որևէ մեկը դառնում է երեխաներին ուղղված ուղերձի և պաստառի հեղինակ։ Հետագայում այդ ուղերձն ու պաստառը IBBY -ի կողմից օգտագործվում է այլ երկրներում։

## Ծանոթագրություններ

## Արտաքին հղումներ
* Международный день детской книги на сайте IBBY 
* Совет по детской книге России

Կատեգորիա:Ապրիլի տոներ
Կատեգորիա:Մանկական գրականություն
Կատեգորիա:Միջազգային օրեր
Մարիանն Աալդա

**Մարիանն Աալդա** (, ), ամերիկացի stand-up ժանրի դերասանուհի, բեմադրող նկարիչ, ռեժիսոր, պրոդյուսեր:

## Կենսագրություն
Մարիանն Աալդան ծնվել է 1948 թվականի մայիսի 7-ին, ԱՄՆ-ում։ Ավարտել է Southern Illinois University-ը։

Նա հայտնի է դարձել «Գիշերվա շեմին» օճառային օպերայում Դիդի Բաննիսթեր Սթոուների դերով, որը խաղացել է 1981-1984 թվականներին։

Հետո նրա մոտ հայտնաբերվում է արգանդի քաղցկեղ. Աալդան դառնում է քաղցկեղի ախտանիշի ավելի մեծ իրազեկվածության ակտիվիստ՝ կատակերգություններում անդրադառնալով սեփական փորձին։

## Ընտրված ֆիլմագրություն

## Ծանոթագրություններ

## Արտաքին հղումներ

Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Ռեժիսորներ այբբենական կարգով
Կատեգորիա:21-րդ դարի դերասանուհիներ
Կատեգորիա:20-րդ դարի դերասանուհիներ
Կատեգորիա:Թատրոնի դերասանուհիներ
Կատեգորիա:Դերասանուհիներ այբբենական կարգով
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Թատրոնի ամերիկացի դերասանուհիներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի կին հնչյունավորողներ
Ուայաթ Օլեֆ

**Ուայաթ Ջես Օլեֆ** (, ), ամերիկացի կինոդերասան։ Առավել հայտնի է «Այն» ֆիլմում Սթենլի Ուրիսի դերով, որը նկարահանվել է Սթիվեն Քինգի համանուն վեպի հիման վրա։

## Կենսագրություն և կարիերա
Ծնվել է Իլինոյս նահանգի Չիկագո քաղաքում, Դագի և Ջենիֆեր Օլեֆների ընտանիքում։ 2010 թվականին յոթ տարեկան հասակում ընտանիքի հետ տեղափոխվել է Լոս Անջելես և սկսել է իր դերասանական կարիերան։ Իր առաջին դերերը Ուայաթը կատարել է գովազդային հոլովակներում, որոնց թվում էր անշարժ գույքի գործակալության Coldwell Banker-ի գովազդը։

Լիամետրաժ կինոյում դեբյուտը դարձել է ինը տարեկան հասակում ստացած ոչ մեծ դերը «Անասնաբուժական կլինիկա» սերիալում։

2013 թվականին կատարել է դրվագային դերեր «Middle Age Rage» հեռուստաֆիլմում, «Արվարձան», «Պարի տենդը» և «Մի անգամ հեքիաթում» սերիալներում։

2014 թվականին ստացել է դեր «Գալակտիկայի պահապանները» ֆիլմում, որտեղ կատարել է Պիտեր Քվիլի դերը մանկության տարիներին։

2017 թվականին նկարահանվել է ամերիկյան «Այն» սարսափ դրամատիկ ֆիլմում, որը նկարահանվել է Սթիվեն Քինգի համանուն վեպի հիման վրա։ Ֆիլմում մարմնավորել է Սթենլի Ուրիսի կերպարը։ Ինչպես նաև երգչուհի Սիայի «Santa’s Coming for Us» երգի տեսահոլովակում։

## Ֆիլմագրություն
### Ֆիլմ

### Հեռուստատեսություն

## Ծանոթագրություններ

Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղա երեխա դերասաններ
Արագածոտնի մարզի մատուռների ցանկ

Ստորև ներկայացված է Հայաստանի Արագածոտնի մարզի մատուռների ցանկը

## Տես նաև
* ՀՀ վանական համալիրների ցանկ
* Հայաստանի պատմության և մշակույթի անշարժ հուշարձանների ցանկ
* ՀՀ տաճարների ու եկեղեցական համալիրների ցանկ
* Արցախի վանական համալիրների ցանկ
* Արագածոտնի մարզի լքված գյուղերի ցանկ
* Արագածոտնի մարզի ամրոցների և բերդերի ցանկ

## Ծանոթագրություններ

Կատեգորիա:Հայաստանի շենքեր և կառույցներ
Կատեգորիա:Հայկական ճարտարապետություն
Կատեգորիա:Ցանկեր:Ճարտարապետություն
Կատեգորիա:Հայաստանի հոգևոր կենտրոններ
Կիմ Ջուն Հյուն (դերասան)

**Կիմ Ջուն Հյուն** (, ), հարավկորեացի դերասան։ Նկարահանվել է այնպիսի դորամաներում, ինչպիսիք են՝ «Խանդի մարմնացում», «Ապստամբը» և առավել հայտնի է՝ «Գերմարդ», «Դպրոց 2017» KBS2-ի հիթային պատանեկան դրամայում, «Բարի գալուստ Վայկիկի» JTBC-ի երիտասարդական  սերիալում, «Ժամանակ» MBC-ի մելոդրամայում և tvN-ի «Crash Landing on You» ռոմանտիկ դրամայում խաղացացած իր դերերով։ «Crash Landing on You»-ն կաբելային հեռուստատեսության պատմության մեջ ամենաբարձր գնահատվող երկրորդ կորեական դրաման է։

Իր դերերի ընտրության և դերասանության խորության միջոցով Կիմը ապացուցեց, որ իր սերնդի ամենաբազմակողմանի դերասաններից մեկն է։

## Կարիերա
Կիմը իր առաջին դերը կատարեց «Գերմարդ» ֆիլմում, որի պրեմիերան տեղի ունեցավ 2015 թվականի Բուսանի միջազգային կինոփառատոնում։ Նա, որպես դերասան ուշադրություն գրավեց 2016 թվականին՝ «Խանդի մարմնացում» ռոմանտիկ կատակերգության մեջ Գոն Հյո Ջինի եղբոր դերով։

Դրանից հետո նա նկարահանվեց «Ապստամբը» պատմական դրամայում՝ խաղալով Յուն Կյուն Սանի մրցակցի դերը։ Նույն թվականին նա Հան Սո Հուայի հետ նկարահանվեց MBC-ի «Եվ Գարուն» 2 էպիզոդներից բաղկացած սերիալում։

2017 թվականին նա խաղացել է KBS2-ի «Դպրոց 2017» պատանեկան դրամայի գլխավոր դերը։ Նույն տարում, սակայն ավելի ուշ, Կիմը գլխավոր դեր ստանձնեց KBS2-ի «Կարճ սեր» հատուկ դրամայում, որը հեռարձակվեց նոյեմբերին։

2018 թվականին Կիմը նկարահանվեց JTBC-ի «Բարի գալուստ Վայկիկի» երիտասարդական սերիալում, որին հաջորդեց MBC-ի «Ժամանակ» մելոդրաման։

2019 թվականի հուլիսի 15-ին, Կիմի գործակալությունը հաստատեց, որ նա կխաղա առաջիկա tvN-ի «Crash Landing on You» դրամայում՝ Հյուն Բինի, Սոն Յե Ջինի և Սո Ջի Հեի հետ։ Դրաման ամբողջ ընթացքում գլխավորեց վարկանիշային աղյուսակը և դարձավ կաբելային հեռուստատեսության պատմության մեջ ամենաբարձր վարկանիշ ունեցող Կորեական երկրորդ դրաման։

## Ֆիլմագրություն
### Ֆիլմ

### Հեռուստատեսություն

## Մրցանակներ և անվանակարգեր

## Ծանոթագրություններ

Կատեգորիա:1990 ծնունդներ
Կատեգորիա:Ապրող անձինք
Կատեգորիա:Հարավկորեացի դերասաններ
Կատեգորիա:Ապրիլի 5 ծնունդներ
Կատեգորիա:Անձինք այբբենական կարգով
Կատեգորիա:21-րդ դարի դերասաններ
Կատեգորիա:Հարավկորեացի կինոդերասաններ
Կատեգորիա:Հարավկորեացի հեռուստատեսային դերասաններ
Յազդ Սյունի

**Յազդ Սյունի** (, ), հայ սեպուհ, Սյունիների նախարարական տոհմից, Գդիհոն Սյունու եղբայրը, Վահան Մամիկոնյանի կուսակիցը։ 482 թվականին մասնակցել է Ճարմանայի ճակատամարտին, գերի ընկել պարսիկների ձեռքը և սպանվել Բագավանում։

## Ծանոթագրություններ

Կատեգորիա:Սյունիներ
Կատեգորիա:Հայ սեպուհներ
Կատեգորիա:Վահանանց պատերազմի մասնակիցներ
Ջոն Գրիզ

**Ջոն Գրիզ** (, ), ամերիկացի դերասան, ռեժիսոր, պրոդյուսեր և սցենարիստ։

## Կենսագրություն
Ջոն Գրիզը ծնվել է 1957 թվականի հուլիսի 17-ին Գլենդելում (Կալիֆոռնի))։ Թոմ Գրիզի որդին է։ Ֆիմում իր առաջին դերը խաղացել է 11 տարեկանում․ Չառլթոն Հեսթոնի «Ուիլ փեննի» ֆիլմում Գորացիայի դերը։ Գրիզը նկարվել է մի շարք կուլտային կինոներում՝ «Իսկական հանճար» ֆիլմում Լազլո Հոլիֆելդի, «Գտնել կարճահասակին» կատակերգությունում՝ Ռոնի Ուինգայթի և «Նապոլեոն Դինամիտ» ֆիլմում՝ հորեղբայր Ռիկոյի դերը։ Գրիզը խաղացել է նաև «Դարձվոր (մարդագայլ)», «Հրեշների դասակ» և «Սարսափի գիշեր 2» ֆիլմերում։ Խաղացել է նաև պատմական ֆիլմերում, օրինակ, «Վերջին սեպտեմբեր» ֆիլմը։ 2008 թվականին «Գերուհին» ֆիլմում խաղացել է Քեյսի դերը։

Նրա հեռուստատեսային դերերից առավել հայտնի են՝ «24 ժամ» հեռուստասերիալում ահաբեկիչ Ջոզեֆ Ուոլդի, «Երկերեսանի» ֆիլմում Բրութսի և «Կորուսյալները» հեռուստասերիալում՝ Ռոջեր Լայնուսի դերը։ Նկարահանվել է նաև հետևյալ սերիալներում՝ «Գաղտնի նյութեր», «Մարտին», «Քվանտային ցատկ», «Սայնֆելդ», «C.S.I.. Հանցագործության վայրը Նյու Յորք», «Բևեռլի Հիլզ, 90210», «Լաս-Վեգաս», «Շտապ օգնություն» և «Ֆելքոն Քրեսթ»։

## Մասնակի ֆիլմագրություն

## Ծանոթագրություններ

Կատեգորիա:1957 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Գլենդեյլ քաղաքում ծնվածներ
Կատեգորիա:Հունիսի 17 ծնունդներ
Ահարոն Մեհնունի

**Ահարոն եպիսկոպոս Մեհնունի** (), հայ հոգևորական, Մեհնունիքի եպիսկոպոս (7-րդ դար)։

## Դվինի եկեղեցական ժողով

607 թվականին մասնակցել է Դվինում տեղի ունեցած եկեղեցական ժողովին, որը գումարվել էր Աբրահամ Ա Աղբաթանեցու և Սմբատ Բագրատունի իշխանի օրոք, հոգևորականների և աշխարհականների մասնակցությամբ։

## Ծանոթագրություններ

Կատեգորիա:Հայ առաքելական եպիսկոպոսներ
Կատեգորիա:7-րդ դարի հայ եպիսկոպոսներ
Աղան Խորխոռունի

**Աղան եպիսկոպոս Խորխոռունի** (), հայ հոգևորական, Խորխոռունիքի եպիսկոպոս (6-րդ դար)։

## Դվինի եկեղեցական ժողով

506 թվականին մասնակցել է Դվինում տեղի ունեցած եկեղեցական ժողովին, որը գումարվել էր Բաբկեն Ա Ոթմսեցի կաթողիկոսի օրոք, Վրաց կաթողիկոսի և Աղվանից եպիսկոպոսի մասնակցությամբ, հոգևորականների և աշխարհականների մասնակցությամբ։

## Ծանոթագրություններ

Կատեգորիա:Խորխոռունիներ
Կատեգորիա:Հայ առաքելական եպիսկոպոսներ
Կատեգորիա:6-րդ դարի հայ եպիսկոպոսներ
Անվար Բեհբութով

**Անվար Մաջիդ օղլի Բեհբութով** (, ), Ադրբեջանցի թատրոնի ռեժիսոր, ՌՍՖՍՀ ժողովրդական արտիստ (1965), ԽՍՀՄ ժողովրդական արտիստ Ռաշիդ Բեհբութովի ավագ եղբայրը;

## Կենսագրություն
Անվար Բեհբութովը ծնվել է 1912 թվականի մարտի 20-ին Շուշիում՝ ադրբեջանցի ժողովրդական երգիչ-խանենդե Մաջիդ Բեհբութովի ընտանիքում։ 1941 թվականից ԽՍԿԿ անդամ էր։ 1942 թվականին նա ավարտել է ԳԻՏԻՍ-ի ռեժիսորական ֆակուլտետը։

Եղել է ռեժիսոր և գեղարվեստական ղեկավարը 1944-1946 թվականներին Ուլյանովսկու, 1946-1948 թվականներին `Խաբարովսկու, իսկ 1948 - 1954 թվականներին` Նովոսիբիրսկու թատրոնների։ 1954-1959 թվականներին Բեհբութովը եղել է Վ.Կաչալովի անվան Կազանի մեծ դրամատիկական թատրոնի գլխավոր ռեժիսորը, իսկ 1959 - 1964 թվականներին ՝ Մ.Գորկի անվան Ռոստովի դրամատիկական թատրոն։

1965 թվականին Անվար Բեհբութովին շնորհվել է ՌՍՖՍՀ ժողովրդական արտիստի կոչում։ 1966 թվականից ի վեր Անվար Բեհբութովը եղել է Ադրբեջանի Օպերայի և բալետի թատրոնի գլխավոր ռեժիսորը։ 1978–93 թվականներին դասավանդել է Մոսկվայի մշակույթի պետական ինստիտուտում։

Անվար Բեհբութովը մահածել է 1993 թվականին։

## Ծանոթագրություններ

Կատեգորիա:Ադրբեջանցի ռեժիսորներ
Ո՞վ է արածում մարգագետնում

**Ո՞վ է արածում մարգագետնում** (), խորհրդային կարճամետրաժ նկարված մուլտֆիլմ, որը նկարահանվել է 1973 թվականին։ Ենթավեռնագիր.. Երգ և հանելուկ։

«Ուրախ կարուսել» № 5 մուլտիպլիկացիոն ալմանախի չորս սյուժեներից երկրորդն է։

## Սյուժե
Մուլտֆիլմը նկարահանվել է ըստ մանկական երգի, որի երաժշտության հեղինակը Ալեքսանդրա Պախմուտովան է, իսկ բառերի հեղինակը` Յու. Չյորնիխը։

Մուլտֆիլմում հնչող երգը երեխաներին պատմում է մարգագետնում արածող կովերի մասին և երեխաներին խորհուրդ է տալիս կաթ խմել և առողջ լինել։

## նկարահանող խումբ

## Գրականություն
*

## Ծանոթագրություններ

## Արտաքին հղումներ
* 
* 
* «Ո՞վ է արածում մարգագետնում»

Կատեգորիա:1973 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Մուլտֆիլմեր կովերի մասին
Ջուլիա Գրիլլո

**Ջուլիա Գրիլլո** (, ), իտալացի քաղաքական գործիչ, Իտալիայի հինգ աստղերի (իտալ.՝ Movimento 5 Stelle, կամ M5S) շարժումներ պատգամավորների պալատի անդամ, Իտալիայի առողջապահության նախարար (2018—2019)։

## Կենսագրություն
Կրթությամբ վիրաբույժ է։ 2008 թվականին Սիցիլիայում մասնակցել է տարվա տարածաշրջանային ընտրությունների ըստ՝ «Բեպպե Գրիլլոի ընկերները նախագահ Սոնյա Ալֆանոի հետ» ցուցակի (Գրիլլոի հարազատը չէ), սակայն պարտվում է։ 2013 թվականի մարտի 5–ին, համաձայն Սիցիլյայի II շրջանի խորհրդարանական ընտրությունների արդյունքի, ընտրվել է պալատի նախարար։ 2013 թվականի մայիսի 7–ից XII հանձնաժողովի անդամ է (համաձայն սոցիալական հարցերի)։

2018 թվականի հունիսի 1 Կոնտեի կառավարությունում ստացել է առողջապահության նախարարի պորտֆելը։

2019 թվականի սեպտեմբերի 4–ին Ջուսեպպե Կոնտեն կազմակերպել է իր երկրորդ կառավարությունը (իտալ.՝ Governo Conte II) (նոր առողջապահության նախարար է դարձել Ռոբերտո Սպերանցան, Գրիլլոն ոչ մի նշանակում չի ստացել), և սեպտեմբերի 5–ին նոր կաբինետը  երդում է տվել։

## Ծանոթագրություններ

## Արտաքին հղումներ
* Профиль на сайте Палаты депутатов Италии

Կատեգորիա:Իտալիայի կին քաղաքական գործիչներ
Կատեգորիա:Կատանիա քաղաքում ծնվածներ
Կատեգորիա:Իտալացի բժիշկներ
Կատեգորիա:Իտալիայի նախարարներ
Կատեգորիա:Իտալիայի կին նախարարներ
Մակարևո (ավան)

Մակարևո(1958—2009թթ. քաղաքատիպ ավան), ավան Նիժնի Նովգորոդի մարզի Լիսկովսկի շրջանում:Մտնում է Վալկովսկու գյուղխորհրդի կազմի մեջ։  Գտնվում է  Վոլգայի ձախ ափին, մի քանի կմ Կերժենեցի գետաբերանից ցած։

## Պատմություն
Բնակավայրը հաստատվել է հայտնի Մակարևյան Ժելտովոդսկի վանքի շուրջը, որը վերածնվել է  1620-ականներին այն վայրում, որտեղ 1435—1439 թթ.գտնվել է սուրբ Մակարիայի խուցը։

Նիժնի Նովգորոդի մարզի Մակարևո ավանը (նախկին Նիժնի Նովգորոդյան նահանգի Մակարև քաղաքը) չպետք է շփոթել Կաստրոմսկու տարածաշրջանի Մակարև քաղաքի հետ, որն առաջացել է  Մակարիևո-Ուժենսկի վանքի վանական տարածքի շուրջը, որը  հիմնվել է հենց նույն սուրբ Մակարիայի կողմից 1439 թվականին։

1641-ից 1816 թվականը Մակարևոյում գործել է Մակարևյան խոշորագույն տոնավաճառը Ռուսաստանում, որը 1816 թ. հրդեհից հետո տեղափոխվել է Նիժնի Նովգորոդ։

1789-ից 1920 թվականը Մակարևը եղել է գավառական քաղաք, Նիժնի Նովգորոդյան նահանգի Մակարևյան գավառի կենտրոնը, չնայած, որ XIX դարում գավառական տարածքների մեծ մասն անցել է Վոլգայի աջ (հարավային) ափ, գյուղ Լիսկովո, տեղակայված է Կազանաի ուղու վրա։ Գավառի լուծարմամբ Մակարև քաղաքը դարձավ Մակարևո գյուղ, իսկ գյուղ Լիսկովոն դարձավ քաղաք։

1958 թ.Մակարևոյին տրվեց բանվորական ավանի կարգավիճակ։

Մակարևոն չափազանց տուժվել է Չեբակսարի ՀԷԿ-ի ջրամբարները լցվելուց, բնակչության մի մասը տեղափոխվել է, ջրապաշտպան հարմարանքնրը վնասել են վանքերի տեսքը:.

2009-ին  Մակարևոյի կարգավիճակը փոխվել է, դարձել գյուղական ավան, իսկ քաղաքային բնակավայր «Մակարևո բանվորական ավանը» դարձավ Վալկովսկու գյուղխորհրդի մի մասը։

## Տեսարժան վայրեր
Ճարտարապետական հուշարձաններ են համարվում վանական համալիրը, ներառյալ ամրոցի պատերը աշտարկով, Տրոիցկի տաճարը, Միխաիլոանխարգելսկու  և Ուսպենսկայայի եկեղեցիները, խուցերը (XVII դար)։

Նավիգացիոն ժամանակաշրջանում  Նիժնի Նովգորոդից Մակարևո կացմակերպվում էին Նիժնի Նովգորոդից  մեկօրյա էքսկուրսիաներ շոգենավով։ Բացի այդ, նախկինում իրականացվում էին տուրիստական ուղևորություններ Նիժնի Նովգորոդից Մակարևո Լոգոպրոմ-Բորսկի  բենափոխադրող  Խիվուս-48 ընկերության  փչովի բարձիկ նավով, որը Ռուսաստանում խոշորգույնն է։ Ավանից ոչ հեռու ավարտվում է Կերժենեց գետով նավակներով  իրականացվող տուրիստական հանրաճանաչ երթուղիներից մեկը։

Մակարևոյում է գտնվում նաև «Սկազկա» («Сказка») թանգարանը։ Այնտեղ են ներկայացված  գեղանկաիչ Ֆոմինների աշխատանքները. Բորիս Ֆեոդորովիչ Ֆոմինը հայտնի ակադեմիկոս, կազանյան գեղանկարիչ Նիկոլայ Իվանովիչ Ֆեշինի աշակերտն է եղել։ Ֆեոդոր Աֆանասևիչ Ֆոմինը' նկարիչ-լուսանկարիչ, եղել է նիժնեգորդյան հայտնի լուսանկարիչ Անդրեյ Օսիպովիչ Կարելինի աշակերտը։ Թանգարանում կա «Ճանաչիր Մակարև քաղաքը 1779—1919 թթ.» XIX դարի վերջի լուսանկարների ցուցահանդեսը։

Ներկա պահին ավանում գործում է  «Մակարևյան ջայլամ» ջայլամների ֆիրման։ Եթե տոմսը գնված է եղել նախօրոք, ապա մարդկանց նավից տեղափոխում են ավտոբուս ու տեղ հասցնում։ Հենց ֆերմայում, ջայլամների կողքին, կարելի է տեսնել սիրամարգներ, փասիաններ և ուրիշ թռչուններ, գնել ջայլամ և համտեսել նրա միսը։

2016 թվականին Վոլգա գետի ափին Մակարևո վանքից ոչ հեռու բացվել է Մակարիա Ժելտովոդսկու հուշարձանը (քանդակագործ՝ Վ. Նագորնով, ճարտարապետ՝ Վ. Ֆիլատով)։

## Արտաքին հղումներ
* 
* Макарьево на карте России
* 

## Ծանոթագրություններ
Samsung Galaxy Z Flip

thumb|Samsung Galaxy Z Flip փակված վիճակում|alt=Samsung Galaxy Z Flip closed cr.jpg
**Samsung Galaxy Z Flip**, Անդրոիդի օպերացիոն համակարգով աշխատող ծալվող սմարթֆոն մշակված Samsung Electronics-ի կողմից։ Սմարթֆոնի մասին առաջին անգամ խոսվեց 2020 Academy Awards-ի շրջանակներում։ Samsung-ը իր նոր Galaxy S20-ը ներկայացրեց 2020 թվականի փետրվարի 11-ին, իսկ այս մոդելը փետրվարի 14-ին։ Ի տարբերություն Galaxy Fold-ի, սմարթֆոնը ծալվում է ուղղահայաց և նրանում օգտագործվել է հիբրիդային ապակի։

## Բնութագիր
### Դիզայն
thumb|250px|left|Z Flip 
Samsung Galaxy Z Flip-ը շրջանակը ամբողջությամբ պատրաստված է ալյումինից և «գերաբարակ» պլաստմասե շերտից, որը սմարթֆոնը դարձնում է նման Galaxy Fold-ին։ Սմարթֆոնի հետևի մասին համար օգտագործվում է սովորոկան Gorilla ապակի։ Z Flip-ը առաջին ծայվող սմարթֆոնն է, որի էկրանը պատրաստված է ապակուց, այն դեպքում երբ նախկինում ստեղծված ծալվող հեռախոսների էկրանները պլաստիկից են (Motorola Razr, Galaxy Fold)։ Ապակուց պատրաստված էկրանները ավելի երկարակյաց են։ Հոդային մեխանիզմը բարելաված է, այն այժմ ավելի կայուն է փոշու նկատմամբ, Samsung-ը սմարթֆոնի հոդային մեխանիզմը գնահատում է ավելի քան 200 000 ծալում և բացում։ Սմարթֆոնը հասանելի է երեք գույնով՝ Mirror Purple, Mirror Black և Mirror Gold, գույների հասանելիությունը կախված է երկրից։ Z Flip-ը նաև հասանելի կլինի Թոմ Բրաունի սահմանափակ մոդելներով, որոնք կլինեն կարմիր, սպիտակ և մոխրագույն։

### Սարքավորում
Սմարթֆոնը օգտագործում է ծալվող համակարգ, որպեսզի կարողանա թաքցենել 6.7 դյույմ 21:9 AMOLED էկրանը, որը ունի HDR10+-ի ապահովում։ Էկրանի վերին մասում կա շրջանաձև կտրվածք դիմային տեսախցիկի համար։ Արտաքին մասում տեսախցիկին կից ա փոքր 1,1 դյույմ էկրանը, որը կարող է ցուցադրել ժամ, ամսաթիվ և մարտկոցի կարգավիճակը, ինչպես նաև ցուցադրել ծանուցումները։ Սմարթֆոնում տեղադրված է Qualcomm Snapdragon 855+ SoC և Adreno 640 GPU, ինչպես նաև սմարթֆոնը ունի 8 ԳԲ օպերատիվ և 256 ԳԲ ներքին հիշողություն, որը հնարավոր չէ մեծացնել։ Նրանում օգտագործում է երկու մարտկոց, որոնց ընդհանուր ծավալը կազմում է 3300 ՄԱ/ժամ, և այն լիցքավորվում է USB-C-ով կամ անլար լիցքավորմամբ։ Միացման/անջատման ստեղնը գնվում է կողմին շրջանակի վրա և այն նաև աշխատում է ինչպես մատնահետքի սենսոր։ Սմարթֆոնի հետևի մասում տեղ են գտել երկու տեսախցիկները որոնք երկուսն էլ օժտված են 12 ՄՓ կետայնությամբ, ինչպես նաև մի տեսախցիկ էլ գտնվում է հեռախոսի դիմային մասում։

### Ծրագրային ապահովում
Z Flip-ը աշխտում է Android 10 ՕՀ-ով և Samsung's One UI 2-ով։

## Ակնարկներ
Z Flip-ը մեկնարկի ժամանակ ստացավ դրական ակնարկներ։ PC Magazine Z Flip-ին տվեց 3/5 բալլ և նշեց՝ «Samsung Galaxy Z Flip-ը առաջին ծալովի հեռախոսն է, որն իսկապես աշխատում է, բայց այն դեռ թանկ է և հավանական է, որ այն նորաձյության օբյեկտ է, քան հիմնական հիթ»։ CNET-ից Ջեսսիկա Դոլկուրը սմարթֆոնին տվեց 7,9/10-ից և նշեց՝ «համապարփակ սարք, որը հեշտ է անմիջապես վերցնել և օգտագործել»։ iFixit-ը Z Flip-ին տվեց 2/10։

## Տես նաև
* Samsung Galaxy Fold
* Huawei Mate X

## Ծանոթագրություններ

Կատեգորիա:Սմարթֆոններ
Կարին Եմթին

**Կարին Եմթին** (), շվեդ պետական ծառայող և նախկին քաղաքական գործիչ։ Եմթինը Շվեդիայի միջազգային զարգացման գործակալության գլխավոր տնօրենն է 2017 թվականից։ Սոցիալ-դեմոկրատական կուսակցական քարտուղար էր 2011 թվականի մարտից մինչև իր հրաժարականը, 2016 թվականի օգոստոսը, իսկ նախկինում 2003-2006 թվականներին պաշտոնավարել է Շվեդիայի կառավարությունում որպես միջազգային զարգացման համագործակցության (արտաքին գործերի) նախարար։ Նա 2014 թվականից մինչև 2017 թվականը ռիքսդագի անդամ էր՝ ներկայացնելով Ստոկհոլմի քաղաքապետարանը։

2016 թվականի օգոստոսի 16-ին Եմթինը հայտարարեց կուսակցության քարտուղարի պաշտոնից հրաժարվելու իր մտադրության մասին, որպեսզի կատարի իր պաշտոնը որպես ռիքսդագի անդամ։

## Վաղ կարիերա
Նա սեղմ ժամանակով սովորել է Ստոկհոլմի համալսարանում՝ առանց որևէ աստիճան ստանալու։ Իր քաղաքական կարիերան սկսել է Շվեդիայի սոցիալ-դեմոկրատական երիտասարդական լիգայում, կազմակերպության խորհրդի անդամ էր 1990-1992 թվականներին, այնուհետև աշխատել է որպես գանձապահ և քարտուղարի պաշտոնակատար։ 2003 թվականին նշանակվելուց առաջ նա աշխատել է որպես Օլոֆ Պալմե միջազգային կենտրոնի (*Olof Palme International Center*) գլխավոր քարտուղարի տեղակալ։

## Շվեդիայի խորհրդարան
2006 թվականի սեպտեմբերին կայացած ընդհանուր ընտրություններում նա ընտրվեց ռիքսագի անդամ, այսինքն՝ Շվեդիայի խորհրդարանի անդամ։ Միայն մեկ ամիս անց, 2006 թվականի հոկտեմբերին, նա ընտրվեց ընդդիմության առաջնորդ Ստոկհոլմի քաղաքային խորհրդում։ Նա որոշեց առնվազն երկու ամիս խորհրդարանում պահել իր տեղը, հայտնելով իր ցանկությունը՝ պայքարելու Ստոկհոլմի սոցիալ-դեմոկրատների կողմից արված առաջարկությունների համար։ Քանի որ Կարին Եմթինը Յորան Հանս Պերսոնին հաջորդող ընտրյալներից մեկն էր որպես հաջորդ տարի 2007 թվականի մարտին կուսակցության հաջորդ համագումարում Սոցիալ-դեմոկրատների առաջնորդ, խորհրդարանում նրա կողմից մանդատի պահպանումը հարուցեց ենթադրություններ, թե նա կարող է առաջադրվել որպես կուսակցության ղեկավար։ Ընդհանրապես համարվում է, որ Սոցիալ-դեմոկրատական կուսակցության հաջորդ առաջնորդը պետք է լինի խորհրդարանի անդամ։

2006 թվականի նոյեմբերի 23-ին Շվեդիայի ամենամեծ *Aftonbladet* թերթը (անկախ սոցիալ-ժոդեմոկրատական) հաստատեց նրան որպես կուսակցության առաջնորդ, բայց նա հրաժարվեց առաջադրումից։

## Դիտումներ Իսրայել-Պաղեստին հակամարտության վերաբերյալ
2005 թվականին Իսրայել և Հորդանան գետի արևմտյան ափ կատարած այցի ընթացքում Եմթինը անվանեց պատը երկու «խենթերի և տանջվածների» միջև, և որ նա կարծում է, որ երկու պետությունների միջև լուծումն անհնար է Իսրայելի գործողությունների պատճառով, և եթե Իսրայելը ցանկանում է պատ կառուցել, ապա պետք է դա անի սեփական տարածքում։ Մեկնաբանությունները Շվեդիայի ԶԼՄ-ներից շատ մեկնաբանություններ են ստացել։ 2011 թվականի սեպտեմբերին Եմթինը Ուրբան Ահլինի հետ միասին հայտնեց իրենց աջակցությունը պաղեստինյան պետության շվեդական ճանաչման մասին։

## Ծանոթագրություններ

## Արտաքին հղումներ
*"Jämtin ny s-ledare i Stockholm", *Sveriges Radio Ekot*, 10 October 2006, retrieved 23 November 2006.
*"Välj Jämtin", *Aftonbladet*, 23 November 2006, retrieved 23 November 2006.

Կատեգորիա:Շվեդ կին դիվանագետներ
Կատեգորիա:Ստոկհոլմի համալսարանի շրջանավարտներ
Կատեգորիա:Արտաքին գործերի կին նախարարներ
Կատեգորիա:Շվեդիայի կին քաղաքական գործիչներ
Արարատի մարզի մատուռների ցանկ

Ստորև ներկայացված է Հայաստանի Արարատի մարզի մատուռների ցանկը

## Տես նաև
* ՀՀ վանական համալիրների ցանկ
* Հայաստանի պատմության և մշակույթի անշարժ հուշարձանների ցանկ
* ՀՀ տաճարների ու եկեղեցական համալիրների ցանկ
* Արցախի վանական համալիրների ցանկ
* Արարատի մարզի լքված գյուղերի ցանկ
* Արարատի մարզի ամրոցների և բերդերի ցանկ

## Ծանոթագրություններ

Կատեգորիա:Հայաստանի շենքեր և կառույցներ
Կատեգորիա:Հայկական ճարտարապետություն
Կատեգորիա:Ցանկեր:Ճարտարապետություն
Կատեգորիա:Հայաստանի հոգևոր կենտրոններ
Դանիելա Սթիլի աստղը

**«Դանիելա Սթիլի աստղը»** (), 1993 թվականի ամերիկյան հեռուստատեսային կինոնկար, որ նկարահանել է ռեժիսոր Մայքլ Միլլերը Դանիելա Սթիլի և Քլեր Լաբինի սցենարով, որը հիմնված է Դանիելա Սթիլի համանուն վեպի վրա։ Գլխավոր դերերում նկարահանվել են Ջենի Գարթը, Քրեյգ Բիրկոն, Թերի Ֆարելը, Փենի Ֆուլերը և Միտչել Ռայանը։

## Սյուժե
Երիտասարդ և պարզամիտ երգչուհի Քրիստալ Ուայաթն առաջին հայացքից սիրահարվում է գրավիչ և բարի զինվորական Սպենսերին։ Ժամանակի ընթացքում երգչուհին հաջողության է հասնում, և նրա կյանքը վերածվում է հեքիաթի։ Սակայն աստիճանաբար Սպենսերն սկսում է զգալ, որ աղջկա համբավը կործանում է իրենց հարաբերությունները։ Բացի այդ, Սպենսերն ամուսնացած է բարձրաշխարհիկ տիկին Էլիզաբեթի հետ, որը Քրիստալին թույլ չի տա ոչնչացնել իրենց ամուսնությունը։ Շուտով պարզվում է, որ Քրիստալը երեխայի է սպասում, և աղջիկը նոր կյանք է սկսում իր ընկերոջ հետ միասին, որը ստանձնում է երեխայի հոգատարությունը։ Այնուամենայնիվ, Քրիստալը որոշում է, որ ինքը չի կարող նրան այդպիսի պատասխանատվության տակ դնել, և Սպենսերը վերջապես լքում է իր կնոջը և մի քանի տարի անց վերամիավորվում իր նոր ընտանիքի` Քրիստալի և որդու՝ Զեբի հետ։

## Դերերում
* Ջեննի Գարթ – Քրիստալ Ուայաթ
* Քրեյգ Բիրկո – Սպենսեր Հիլլ
* Թերի Ֆարել – Էլիզաբեթ
* Պեննի Ֆուլլեր – Օլիվիա Ուայաթ
* Միտչ Ռայան – Հարրիսոն Բարքլայ
* Ջիմ Հեյնի – Թեդ Ուայաթ
* Ռոքսաննա Ռիզ – Փերլ
* Ալբերտ Հոլլ – Լարրի
* Ջոն Մաքկեն – Ուիլլյամ Հիլլ
* Մելենդի Բրիտ – Պրիսցիլլա Բարքլայ
* Ջեյնի Դեյլի – Ֆրենսիս Հիլլ
* Թեդ Ուոս – Էռնի
* Բիբի Օստերվալդ – հորաքույր Պամելա

## Արտադրություն
Նկարահանումները տեղի են ունեցել ԱՄՆ Կալիֆոռնիա նահանգի Փասադենա քաղաքում տեղակայված Արդեն վիլլայում։

## Թողարկում տեսաերիզով
Ֆիլմն ԱՄՆ-ում թողարկվել է VHS-ով «Anchor Bay Entertainment»-ի կողմից 1997 թվականի նոյեմբերի 18-ին։ «Universal Studios»-ը թողարկել է չորս ֆիլմերի DVD հավաքածու Միացյալ Նահանգներում (ներառյալ «Աստղը») երկու սկավառակով 2007 թվականի հունվարի 9-ին։ Բացի այդ, ֆիլմը հրատարակվել է DVD-ով նաև Մեծ Բրիտանիայում։

## Ծանոթագրություններ

## Արտաքին հղումներ
* 
* 
* MyLifetime.com: «Դանիելա Սթիլի աստղը»

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1993 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Ամերիկյան քրեական դրամա ֆիլմեր
Կատեգորիա:Ֆիլմեր, որոնց գործողությունները տեղի են ունենում 1970-ականներին
Ջոն Պատրիկ Շենլի

**Ջոն Պատրիկ Շենլի** (, ), ամերիկացի դրամատուրգ, սցենարիստ, թատրոնի և կինոյի ռեժիսոր։ «Օսկար» մրցանակի դափնեկիր է (1988)։

## Կենսագրություն
Ծնվել է Բրոնքսում, իռլանդա-ամերիկյան ընտանիքում։ Նրա մայրը աշխատել է որպես հեռախոսի օպերատոր, իսկ հայրը` մսավաճառ։ Շրջանը, որտեղ մեծացել է Ջոնը, համարվել է ամենավտանգավոր և հանցավոր վայրերից մեկը։
Ավարտել է Նյու Յորքի համալսարանի մշակույթի, կրթության և մարդկային զարգացման դպրոցը։

Ջոնն ապրում է Նյու Յորքում, իր կնոջ` Ջեյն Հեյնսի հետ։

## Ֆիլմագրություն
### Սցենարիստ
* Լուսնի իշխանություն (1987)
* Հինգ անկյուն (1987)
* Հունվարյան մարդ (1989)
* Ջոն ընդդեմ հրաբխի (1990)
* Ողջերը (1993)
* Մենք վերադարձել ենք։ Դինոզավրի պատմությունը (1993)
* Կոնգո (1995)
* Ուղիղ եթեր Բաղդադից (2002)
* Կասկած (2010)

### Ռեժիսոր
* Ջոն ընդդեմ հրաբխի (1990)
* Կասկած (2010)

## Պարգևներ և առաջադրում
### Պարգևներ

* 1988` «Օսկար լավագույն օրիգինալ սցենարի համար (Լուսնի իշխանություն)
* 1988` ԱՄՆ սցենարիտների գիլդիայի մրցանակ լավագույն օրիգինալ սցենար անվանակարգում (Լուսնի իշխանություն)
* 2002` Բրոնքսի փառքի սրահ
* 2005` Պուլիցերյան մրցանակ` լավագույն դրամայի համար (Կասկած։ Առակ)
* 2005` Դրամա Դեսկ մրցանակ` լավագույն պիես համար (Կասկած։ Առակ)
* 2005` «Թոնի» մրցանակ` լավագույն պիես անվանակարգում (Կասկած։ Առակ)
* 2005` «Obie» մրցանակ` լավագույն դրամատուրգ անվանակարգում (Կասկած։ Առակ)
* 2009` ԱՄՆ սցենարիստների գիլդիայի մրցանակ` Յան Մակ-Լելլան Հանթերի անվան պարգև

### Առաջադրում
* 1988` «Ոսկե գլոբուս» լավագույն սցենարի համար (Լուսնի իշխանություն)
* 1988` «Դավիթ դի Դոնատելլո» մրցանակ` լավագույն օտարալեզու սցենարի համար (Լուսնի իշխանություն)
* 2003` Փրայմ-թայմ Էմմի մրցանակ` մինի սերիալի, ֆիլմի կամ դրամատիկական ծրագրի լավագույն սցենար անվանակարգում («Ուղիղ եթեր Բաղդադից»)
* 2005` Դրամա Դեսկ մրցանակ` լավագույն պիեսի համար («Ծովայինի երգը»)
* 2008` «Ոսկե գլոբուս» մրցանակ` լավագույն սցենարի համար («Կասկած»)
* 2008` Օսկար լավագույն ադապտացված սցենարի համար («Կասկած»)
* 2008` ԱՄՆ սցենարիստների գիդիայի մրցանակ` լավագույն ադապտացված սցենարի համար («Կասկած»)
* 2008` «Critic's Choice Movie Awards» մրցանակ` լավագույն սցենարի համար («Կասկած»)
* 2014` «Թոնի» մրցանակ` լավագույն պիեսի համար (Մալինգարից դուրս)

## Ծանոթագրություններ

Կատեգորիա:20-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի տղամարդ գրողներ
Կատեգորիա:«Դրամա Դեսկ» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:Ամերիկացի դրամատուրգներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացիներ իռլանդական սերմամբ
Կատեգորիա:Նյու Յորքի համալսարանի շրջանավարտներ
Կատեգորիա:Օսկարակիրներ
Կատեգորիա:Պուլիցերյան մրցանակակիրներ
Կատեգորիա:Ամերիկացի կինոռեժիսորներ
Կատեգորիա:Ամերիկացի կինոսցենարիստներ
Կատեգորիա:Ամերիկացի թատերական ռեժիսորներ
Մոնիկ Օսան Բելպո

**Մոնիկա Օսան Բելպո** (, ), Մավրիկիոսի նախագահի պաշտոնակատար 2012 թվականի մարտի 31-ից մինչև հուլիսի 21-ը և 2015 թվականի մայիսի 29-ից մինչև հունիսի 5-ը, Մավրիկիոսի փոխնախագահ 2010 թվականի նոյեմբերի 12-ից։

## Կենսագրություն
Ծնվել է Բարտոլոմ Օսանի ընտանիքում, ով Մավրիկիոսի հայտնի քաղաքական գործիչ է, Լեյբորիստական կուսակցության հիմնադիրներից մեկը։

Մոնիկ Օսան Բելպոն Մավրիկիոսի հեռարձակող կորպորացիայի ազգային հեռուստաալիքում աշխատել է որպես լրագրող և նորությունների հաղորդավար։

1990 թվականին անդամակցել Է Լեյբորիստական կուսակցությանը։ 1995-2000 թվականներին աշխատել է խորհրդարանում և կառավարությունում, ընտրություններում կուսակցության պարտությունից հետո սկսել է բիզնես գործունեություն։

2007-2010 թվականներին եղել Է Լեյբորիստական կուսակցության նախագահ։

2010 թվականի նոյեմբերի 12-ին  նախկին փոխնախագահ Անգիդի Չեթյարի մահից հետո նշանակվել է փոխնախագահ։ Նա միաձայն հավանություն է տվել Ազգային ժողովի բոլոր անդամներին և այդպիսով դարձել է Մավրիկիոսի պատմության մեջ առաջին կին փոխնախագահը։

2012 թվականի մարտի 30-ին Մավրիկիոսի նախագահ Անիրուդ Ջագնոտը հրաժարական է տվել վարչապետի հետ վատ հարաբերություններ ունենալու պատճառով։ Մոնիկ Օսան Բելպոն նախագահի պարտականությունները սկսել է կատարել 2012 թվականի մարտի 31-ին։ 2012 թվականի ապրիլի 10-ին նա ներկա է գտնվել Մավրիկիոսում ՉԺՀ դեսպանատան կազմակերպած ընդունելությանը՝ երկրների միջև դիվանագիտական հարաբերությունների հաստատման 40-ամյակի կապակցությամբ։ 2012 թվականի հուլիսի 21-ին նախագահի պաշտոնում ընտրվել է Ռաջկեսվուր Պուրիագը։ 2015 թվականին նրա հրաժարականից հետո Մոնիկ Օսան Բելպոն կրկին որոշ ժամանակ կատարել է նախագահի պարտականությունները։

Ամուսնացած է եղել գարեջրի գործարար Ջոզեֆ Բոլո Պոյի հետ, ով մահացել էր 2010 թվականի նոյեմբերի 16-ին, փոխնախագահի երդումից երեք օր անց։

2009 թվականին դարձել է Հնդկական Օվկիանոսի աստղի և բանալու շքանշանի Մեծ սպա։

## Ծանոթագրություններ

Կատեգորիա:20-րդ դարի լրագրողներ
Կատեգորիա:21-րդ դարի կին քաղաքական գործիչներ
Կատեգորիա:Կին հեռուստալրագրողներ
Կատեգորիա:Պետության կին ղեկավարներ
Դիքսի Գրեյվս

**Դիքսի Գրեյվս** (, ), ամերիկացի քաղաքական գործիչ, ԱՄՆ սենատոր Ալաբամայից 1937 թվականի օգոստոսի 20-ից մինչև 1938 թվականի հունվարի 10-ը։ Եղել է Ալաբամայի առաջին տիկինը՝ 1927-1931 և 1935-1939 թվականներին։

## Կենսագրություն
### Վաղ տարիներ
Դիքսի Բիբբի և նրա չորս քույրերի մանկությունը անցել է Մոնտգոմերիում։ Երբ նա դարձավ տասնութ տարեկան ամուսնացավ Դեյվիդ Բիբբ Գրեյվսի հետ, որը 1927 թվականին դարձավ Ալաբամայի նահանգապետը։

Գրեյվսն իրեն անվանել է «ցմահ ժողովրդավար», եղել է Ալաբամա նահանգում «Քվեարկության հավասար իրավունքների մասին» ասոցիացիայի անդամ ()։ Նա անցկանցրել է լոբբինգ նահանգի օրենսդիր մարմնի համար`փորձելով ապահովել կանանց քվեարկության իրավունքը։

### ԱՄՆ Սենատոր
1937 թվականի օգոստոսին նախագահ Ֆրանկլին Դելանո Ռուզվելտը Ալաբամայից սենատոր Հյուգո Բլեքին նշանակել էր գերագույն դատավոր։ Սենատից Բլեքի հեռանալուց հետո նահանգապետ Դևիդ Գրեյվսը լիազորված էր նշանակվելու ժամանակավոր սենատորի պաշտոնում մինչև ընտրությունների անցկացումը։ Սենատորի պաշտոնում նա նշանակել է իր կնոջը՝ Դիքսիին համարելով նրան իր լավագույն դաշնակիցը և դրանով իսկ նրան դարձնելով Ալաբամայի առաջին կին սենատորը։

Որպես սենատոր, Դիքսի Գրեյվսը ուշադրություն է դարձրել առողջապահության և կրթության հարցերին։ Հինգ ամսվա ընթացքում նա աշխատել է բողոքների կոմիտեում, կրթության և աշխատանքի կոմիտեում, հանքերի և հանքարդյունաբերության կոմիտեում։

### Երկրորդ համաշխարհային պատերազմ
Երկրորդ համաշխարհային պատերազմի ժամանակ նա հավաքագրվել է կանանց բանակային կորպուսում, աշխատել է Կարմիր խաչի և միասնական սպասարկման կազմակերպություններում։ Գրեյվսը եղել է կանանց բանակային կորպուսի ջոկատներից մեկի հրամանատարը։

### Մահ
Գրեյվսը մահացել է 1965 թվականի հունվարի 21-ին Մոնտգոմերիում։ 1972 թվականին նրա անունը ներառվել է Ալաբամայի կանանց փառքի սրահում։

## Ծանոթագրություններ

Կատեգորիա:20-րդ դարի ամերիկացի քաղաքական գործիչներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի սուֆրաժիստներ
Ֆոր Գնասինգբե

**Ֆոր Էսոզիմնա Գնասինգբե** (, ), քաղաքական գործիչ, որը 2005 թվականից Տոգոյի նախագահն է։

Մինչ նախագահի պաշտոնը ստանձնելը, նա իր հոր՝ նախագահ Գնասինգբե Էյադեմայի կողմից, նշանակվել է սարքավորումների, հանքերի, փոստի և հեռահաղորդակցության նախարարի պաշտոնում (2003-2005)։

Կրթություն է ստացել Ֆրանսիայում (Սորբոննա) ֆինանսական մենեջմենթի մասնագիտությամբ, և Սեն Սիրի ռազմական վարժարանում։ 1992-1997 թվականներին սովորել է ԱՄՆ-ի Ջորջ Վաշինգտոնի համալսարանում՝ ստանալով Բիզնեսի կառավարման մագիստրոսի աստիճան և վերապատրաստվելով մի շարք միջազգային կազմակերպություններում։ 1998 թվականին նա վերադարձել է Տոգո։

2002 թվականի հոկտեմբերից խորհրդարանի անդամ է, 2003 թվականի հուլիսի 29-ից հեռահաղորդակցության նախարար։

2005 թվականի փետրվարի 5-ին հոր մահից հետո բանակի աջակցությամբ հայտարարվել է երկրի նախագահ (Եվրոպայում գտնվող Ազգային ասամբլեայի նախագահ Ֆամբարե Ուատար Նաչաբի ինքնաթիռը, որը Սահմանադրությամբ պետք է կատարեր ժամանակավոր  նախագահի պարտականությունները, հարկադրել էին վայրէջք կատարել հարևան Բենինում)։ Իշխանության անցմանը օրինականություն հաղորդելու համար Ազգային ժողովը փետրվարի 6-ին «հետին ամսաթվով» նախագահ է ընտրել Ֆորա Գնասինգբեին՝ Նաչաբայի փոխարեն։ Բացի այդ, պատգամավորները չեղյալ են հայտարարել հաջորդ Նախագահական ընտրությունների անցկացման սահմանադրական նորմը 60 օրվա ընթացքում։ Ֆոր Գնասինգբեն կարող էր նախագահ մնալ մինչև իր հոր նախագահական ժամկետի ավարտը, այսինքն՝ ևս երեք տարի։

Արևմտյան Աֆրիկայի երկրների տնտեսական համայնքի, ԵՄ-ի, Աֆրիկյան միության և ՄԱԿ-ի ճնշման ներքո փետրվարի 25-ին հրաժարական է տվել Ազգային ժողովի նախագահի պաշտոնից՝ հասնելով, որ այդ պաշտոնում (երկրի ժամանակավոր նախագահի լիազորություններով) ընտրվի իր զինակից Աբբաս Բոնֆոն և նշանակի նախագահական ընտրություններ, որի ժամանակ էլ հաղթել է։ 2020 թվականի նախագահական ընտրությունների արդյունքում վերընտրվել է չորրորդ ժամկետով։

## Ծանոթագրություններ

## Արտաքին հղումներ
* Official website
* Togo Elections on Tv

Կատեգորիա:Գիտությունների դոկտորներ
Կատեգորիա:Նախագահների երեխաներ
Կատեգորիա:Պետության գործող ղեկավարներ
Կատեգորիա:Փարիզի համալսարանի շրջանավարտներ
Կատեգորիա:Ջորջ Վաշինգտոն համալսարանի շրջանավարտներ
Կատեգորիա:Աֆրիկայի երկրների քաղաքական գործիչներ
Անդրեյ Երմակ

**Անդրիյ Երմակ** (, ), ուկրաինացի իրավաբան, կինոպրոդյուսեր, Ուկրաինայի նախագահի օգնական (2019 թվականի մայիսի 21-ից մինչև 2020 թվականի փետրվարի 11-ը)։

Ուկրաինայի նախագահի գրասենյակի ղեկավար (2020 թվականի փետրվարի 11-ից)։ Ուկրաինայի ազգային անվտանգության և պաշտպանության խորհրդի անդամ (2020 թվականի փետրվարի 12-ից)։

## Կենսագրություն
1995 թվականին ավարտել է Տարաս Շևչենկոյի անվան Կիևի ազգային համալսարանի Միջազգային հարաբերությունների ինստիտուտը, ստացել Միջազգային մասնավոր իրավունքի մագիստրոսի աստիճան։ Նույն թվականին ստացել է իրավաբանական գործունեությամբ զբաղվելու իրավունքի վկայագիր։

1997 թվականին հիմնադրել է միջազգային իրավաբանական ընկերություն, ակտիվորեն մասնակցել է տնտեսական իրավունքի և Մտավոր սեփականության ոլորտում առաջին օրենսդրական ակտերի մշակմանը։

2000 թվականին հրավիրվել է Իրավաբանների միջազգային կազմակերպության (IBA) ամենամյա համաժողովին, հանդիսանում է IBA-ի անդամ և Ուկրաինայի իրավաբանների ասոցիացիայի անդամ։

Երեք գումարումների ընթացքում (V, VI,VIІ) աշխատել է որպես Ուկրաինայի ժողովրդական պատգամավոր, Ռեգիոնների կուսակցությունից ըմբիշ Էլբրուս Թադեևի օգնական։ «Կիև քաղաքի գործարարների ասոցիացիա» հասարակական կազմակերպության նախագահ։

2019 թվականի մայիսի 21-ին Ուկրաինայի նախագահ Վլադիմիր Զելենսկին Անդրեյ Երմակին նշանակել է իր օգնական։ Այդ պաշտոնում համակարգել է արտաքին քաղաքականության հարցերն ու միջազգային հարաբերությունները։

Ազգային ներդրումային խորհրդի անդամ (2019 թվականի հունիսի 21-ից)։ «Ուկրօբորոնպրոմ» պետական կոնցեռնի դիտորդական խորհրդի անդամ (2019 թվականի հոկտեմբերի 7-ից)։

Ըստ strana.ua-ի տվյալների Երմակը տնօրինում է ավելի քան երկու տասնյակ ընկերությունների բաժնեմաս, որոնց թվում են՝ իրավաբանական և պահնորդական ծառայություններ, դեղագործություն, խորհրդատվություն, շինարարություն։

2020 թվականի փետրվարի 11-ին Ուկրաինայի նախագահ Վլադիմիր Զելենսկին Անդրեյ Երմակին նշանակել է Ուկրաինայի նախագահի գրասենյակի ղեկավար։

## Ստեղծագործական գործունեությոն
Garnet International Media Group-ի հմնադիր։ «Մարտի կանոն» և «Սահման» ֆիլմերի պրոդյուսերն է։

Ուկրաինայի կինոակադեմիայի անդամ, Եվրոպական կինոակադեմիայի անդամ (2017)։

## Ծանոթագրություններ

## Արտաքին հղումներ
* 
* 
* 

Կատեգորիա:20-րդ դարի գործարարներ
Կատեգորիա:21-րդ դարի իրավաբաններ
Կատեգորիա:Կիևի համալսարանի շրջանավարտներ
Կատեգորիա:Ուկրաինայի քաղաքական գործիչներ
Կատեգորիա:Ուկրաինացի գործարարներ
Կասպեր (Վայոմինգ)

**Կասպեր** (), Վայոմինգ նահանգի մեծությամբ երկրորդ քաղաքը։ Քաղաքում ապրում է 49 644 մարդ։ Կասպերը համարվում է Նատրոն շրջանի վարչական կենտրոնը և տեղակայված է Կասպեր լեռան (Ժայռոտ լեռներ) ստորոտին` Նորթ Պլատ գետի վրա։

## Պատմություն
Քաղաքը հիմնադրվել է նախկին Կասպերի ֆորտից արևելք։ Կասպերի ֆորտը կառուցվել էր 19-րդ դարի կեսերին՝ Օրեգոնի ուղու երկայնքով տարածված ազատ հողեր փնտրելու նպատակով սպիտակամորթների զանգվածային գաղթերի ժամանակաշրջանում։ Կասպերը հիմնադրվել է Նորթ Պլատ գետի ափին՝ 19-րդ դարավերջին։ Երկրի արևմուտք տանող բոլոր հիմնական ուղիների` Օրեգոնի, Մորմոնի, Բոզմենի և Պոնի Էքսպրեսի հատման կետում գտնվելու շնորհիվ շրջանը արագ զարգանում է։ Մորմոնի և Օրեգանի ուղիները կրում են «ազգային պատմական ուղիներ» անվանումը։

## Աշխարհագրություն
Կասպերը տեղակայված է -ում։ Մոտակա մեծ քաղաքները. Դենվերը Կոլորադո նահանգում, Շայենը Վայոմինգ նահանգում, Սոլթ Լեյք Սիթին Յուտա նահանգում, Բիլլինգսը Մոնտանա նահանգում, Ռեփիդ Սիթին Հարավային Դակոտա նահանգում։ Քաղաքը գտնվում է Կասպեր լեռան ստորոտին (բարձրությունը 183 մետր է, սակայն ունի շատ երկար մակերեսային իջվածք (ավելի քան երկու կմ), որով հարմար է ձմռանը դահուկներով սահելը)։ Քաղաքի շուրջը կան մի քանի լճեր և գետեր։

Ըստ ԱՄՆ վիճակագրության բյուրոյի տվյալների՝ քաղաքը զբղեցնում է 63 կմ² տարածք, որից 62 կմ²-ին գտնվում է ցամաքի վրա, իսկ 0.78 կմ²-ին` ջրային պաշարների վրա։ Քաղաքի ընդհանուր տարածքի ընդամենը 1,32 %-ը զբաղեցված է ջրով։

### Կլիմա
Կասպերը, ինչպես և ամբողջ Վայոմինգը, ունի կիսաանապատային կլիմա (*BSk*, ըստ Կյոպպենի կլիմաների դասակարգման) երկար, ցուրտ, սակայն չոր ձմեռներով, շոգ և հիմնականում չոր ամառներով, մեղմ գարուններով, ինչպես նաև կարճ և վառ արտահայտված աշուններով։ Միջին ամսական ջերմաստիճանային մաքսիմումը հունվարին տատանվում է 1.8 C°-ի շուրջը, իսկ հուլիսին` մինչև 31.2 C°-ի շուրջը։ Կասպերում ամռանը օդի գիշերային ջերմաստիճանը հաճախ զգալիորեն ցածր է լինում ցերեկային ջերմաստիճանից։ Ձյունն ուժգին գալիս է հիմնականում ձմեռային ամիսներին, սակայն ձյան տեսքով տեղումների մեծամասնությունը թափվում է ապրիլին։ Կասպերում տեղումների մեծամասնությունը գալիս է գարնանը և ամռան սկզբին, սակայն նույնիսկ այդ ժամանակ նրանց քանակությունը զգալի չէ։

* Միջին տարեկան ջերմաստիճանը - +7,4 C°
* Միջին տարեկան քամու արագությունը - 5,2 մ/վրկ
* Միջին տարեկան օդի խոնավությունը - 57 %





## Տեսարժան վայրեր
* Նիկոլայսենի արվեստների թանգարան
* Տեյտի երկրաբանական թանգարան
* Կասպերի Ֆորտի թանգարան և պատմաճարտարապետական համալիր
* «Ազգային պատմական ուղիների» հետազոտական կենտրոն
* Վայոմինգ նահանգի գիտության և արկածների թանգարան
* Թատրոններ և սիմֆոնիկ նվագախումբ

## Հայտնի անձինք
* Ռիչարդ Չեյնի
*Մեթյու Շեպարդ

## Կինոյում
* Ռեժիսոր Ջեկ Շերի «Վայրի և անմեղ» (The Wild and the Innocent, 1959) կատակերգական վեստերնի (գլխավոր դերերում` Օդի Մյորֆի և Սանդրա Դի) մի հատված նկարահանվել է Կասպերում, որտեղ այն ներկայացվել է իբրև 19-րդ դարի կեսերի փոքր բնակավայր` ոչ խիստ բարքերով, որտեղ ամեն ինչը ղեկավարում էր կոռումպացված շերիֆը (Հիլբերտ Ռոլանդ)։

## Ծանոթագրություններ

## Արտաքին հղումներ
* Քաղաքի պաշտոնական կայքը
* ''Casper Star-Tribune''
* 
* Casper Area Chamber of Commerce
* Casper Events Center
* Casper Recreation
* Vintage Life Magazine Photos of Casper
* 

Կատեգորիա:Բնակավայրեր այբբենական կարգով
Կատեգորիա:Վայոմինգի քաղաքներ
Նորագյուղ (Երևանի թաղամաս)

**Նորագյուղ**, պատմական թաղամաս Երևանի Կենտրոն վարչական շրջանի տարածքում։ Հրազդան գետի աջ ափին։ Հաղթանակի կամուրջից հարավ։

## Պատմություն
Նորագյուղը բնակեցված է եղել դեռևս հին ժամանակներից. այնտեղ հայտնաբերվել են 6 քարայր-կացարաններ, որոնցից երեքը ստեղծվել է Քարի դարի ընթացքում։ 1800 թվականներից այստեղ սկսել են կառուցել սեփական տներ և մինչև 20-րդ դարի կեսերը տարածքը խիտ բնակեցվել է:

1947 թվականին այստեղ հիմնադրվել է Հիդրոպոնիկայի հիմնախնդիրների ինստիտուտը 2010 թվականին առաջարկ է ներկայացվել Նորագյուղը դարձնել բիզնես կենտրոն, սակայն այն չեղարկվեց։

## Աշխարհագրություն
Նորագյուղում է գտնվում Պասկևիչյան բլուրը, որը կոչվում է նաև Նորագյուղի բլուր։

## Ծանոթագրություններ

Կատեգորիա:Կենտրոն վարչական շրջանի թաղամասեր
Ուիլյամ Քյուրթոն

**Ուիլյամ Քյուրթոն** (, ), անգլիացի արևելագետ, Սանկտ-Պետերբուրգի գիտությունների ակադեմիայի օտարերկրյա թղթակից անդամ (1862)։

## Կենսագրություն
Սովորել է Օքսֆորդում, ստացել  է հոգևոր կոչում, հրատարակել է (1846 թվականին) Արաբական ձեռագրերի առաջին հատորը, որը գտնվում է Բրիտանական թանգարանում։

Նրա առաջին և հայտնի հրատարակություններից են Իգնատիայի նամակները Պոլիկարպուին, տարբեր, լուրջ գրական վեճեր  (Լոնդոն, 1845)։ Քյուրթոնը ակտիվորեն պաշտպանում էր այն դիրքորոշումը, որ իր կողմից բացված սիրիական հրատարակությունները նամակների բնօրինակն է. որպես ապացույց նա ներկայացնում էր "Vinditiae Ignatianae" (1846) և "Corpus Ignatianum" (1849) աշխատանքները։

Քյուրթոնը հրատարակել է նաև "Սուրբ Աֆանասիայի ուղերձների" (1848) սիրիական թարգմանությունը, Հովհաննես Էֆեսսկու եկեղեցական պատմության երրորդ մասը (Օքսֆորդ, 1853), "Specilegium syriacum" (1855), սիրիական Ավետարանների տեքստի տարընթերցումները (1850), "պաղեստինցիների նահատակների պատմությունը", Եվսեվիա (1861)։ Նրա Արաբական հրատարակություններից գլխավորներն են ՝ Շահրաստանի "կրոնական և փիլիսոփայական աղանդների գիրքը" (1842-1846), Ռաբբի Թանխումի "Երեմիայի ողբալի երգերի մեկնաբանությունը" (1843) և էն Նասաֆիի "սուննիների հավատքի սյունը" (1843)։

## Տես նաև
* Պեշիթո 
* Եփրեմ Ասորի

## Ծանոթագրություններ

## Արտաքին հղումներ
* 

Կատեգորիա:1808 ծնունդներ
Կատեգորիա:1864 մահեր
Կատեգորիա:Անգլիացի արևելագետներ
Կատեգորիա:Անձինք այբբենական կարգով
Կատեգորիա:Գիտնականներ այբբենական կարգով
Կատեգորիա:Լոնդոնի թագավորական ընկերության անդամներ
Կատեգորիա:Հունիսի 17 մահեր
Կատեգորիա:Սանկտ Պետերբուրգի գիտությունների ակադեմիայի թղթակից անդամներ
Կատեգորիա:Օքսֆորդի համալսարանի շրջանավարտներ
Մոնպառնասի գերեզմանատուն

**Մոնպառնասի գերեզմանատուն** կամ **գերեզմանոց** (), Փարիզի ամենահայտնի գերեզմանատներից մեկը։ Տեղակայված է քաղաքի հարավային մասում՝ Մոնպառնաս թաղամասում (քաղաքային 14-րդ շրջան)։ Հիմնվել է 1824 թվականին նախկին ֆերմայի տեղում, սկզբում անվանվել է «Հարավային գերեզմանատուն»։ Գերեզմանատունն զբաղեցնում է 47 ակր և մեծությամբ երկրորդն է Փարիզում։ Գերեզմանատանը կա ավելի քան 35 000 գերեզման և տարեկան մոտավորապես հազար մարդ է թաղվել այստեղ։

Գերեզմանատունը բազմաթիվ հայտնի անհատների՝ քաղաքական դեմքերի, փիլիսոփաների, դերասանների, նկարիչների և գրողների վերջին հանգստարանն է։ Բացի այդ` գերեզմանատանը կարելի է գտնել նաև Ֆրանս-պրուսական պատերազմի ժամանակ զոհվածների գերեզմաններ։

## Ծանոթագրություններ

## Արտաքին հղումներ
* Cimetière du Montparnasse (City of Paris official site)
* Map of the Montparnasse cemetery (PDF, 910 ko)
* Panoramic image of the Montparnasse cemetery
* A collection of photos of the cemetery’s many sculpted monuments
* A list of many buried at the cemetery
* Photographs of Montparnasse cemetery

Կատեգորիա:1824 հիմնադրումներ
Կատեգորիա:Մոնպառնասի գերեզմանատանը թաղվածներ
Կատեգորիա:Փարիզի գերեզմանատներ
Կատեգորիա:Փարիզի ճարտարապետություն
Կատեգորիա:Փարիզի շենքեր և կառույցներ